Noi detalii şocante despre agentul de la Rutieră. Conform unor surse Digi24, poliţistul ar fi violat o minoră în 2012 şi ar fi agresat o alta în 2009.

Din informațiile Digi24, cel mai probabil acuzațiile aduse polițistului de la Rutieră se vor extinde. Bărbatul în vârstă de 45 de ani este acuzat în primă fază de agresiuni sexuale asupra a doi minori în data de 5 ianuarie 2018.

Este vorba însă de alte două cazuri șocante: polițiștii au intrat în posesia câtorva probe rezultate în urma unor analize și ar fi constatat că Eugen Stan este autorul unui viol asupra unei minore, produs în urmă cu șase ani.

În plus, bărbatul este și autorul unor perversiuni sexuale împotriva unei minore în anul 2009.

Anchetatorii au ajuns la aceste concluzii după ce au identificat ADN-ul polițistului în urmele de spermă colectate de pe vestimentația victimelor.